Friedrich Merz

Joachim-Friedrich Martin Josef MERZ (naskiĝis la 11-an de novembro 1955 en Brilon) estas germana politikisto de la partio CDU)  kaj la nuna federacia kanceliero de Germanio ekde la 6-a de majo 2025.

Li estas federacia partiestro de la CDU ekde 2022, kaj estis estro de la parlamenta grupo CDU/CSU kaj tiel opoziciestro en la 20-a germana Bundestag (2021-2025).

De 1989 ĝis 1994 Merz estis membro de la Eŭropa Parlamento. Inter 1994 kaj 2009 li estis membro de la Bundestag, kaj de 2000 ĝis 2002 li estis unuafoje prezidanto de la CDU/CSU parlamenta grupo kaj tiel ankaŭ gvidanto de la opozicio . Merz laboris kiel lobiisto kaj advokato.

Li revenis al politiko en 2018. En la federacia elekto en 2021, Merz iĝis membro de parlamento denove, kaj en la elekto (2022) por la CDU-prezidanteco, li estis finfine elektita prezidanto fare de la partikonferenco post membro-enketo. En septembro 2024, Merz iĝis la kandidato por kanceliero de la Kristandemokrata Unio je la federacia elekto de 2025  kaj venkis tiun baloton. Sekve li nomumiĝis la Federacia kanceliero de Germanio kaj starigis "sian" ministraron. Krom la fakaj ministroj, lia aparte proksima kolego estas la kanceliera ŝtata ministro Wolfram Weimer, registara komisaro pri kulturo kaj amaskomunikiloj.

 Referencoj 

 Vidu ankaŭ 
 Germania federacia baloto de 2025
 Ministraro de Friedrich Merz

 Eksteraj ligiloj 
 Oficiala retejo
 germanlingva artikolo pri lia politika reveno/ die-wirtschaftsnews

Kategorio:Germanaj kristandemokratoj
Kategorio:Germanaj kontraŭkomunistoj
Kategorio:Germanaj romkatolikoj
Kategorio:Germanaj kancelieroj
Kategorio:Germanaj politikistoj
Kategorio:Nuntempaj naciaj ĉefministroj